[{"text_idx": "#000000", "text": "Ganolfan arbenigedd mewn data a systemau ynni clyfar"}, {"text_idx": "#000001", "text": "Trwy ddod a\u0302'r byd academaidd a diwydiant ynghyd, bydd y prosiect yn datblygu algorithmau dysgu peirianyddol a deallusrwydd artiffisial blaenllaw\u2019r byd, sy'n hybu atebion ynni clyfar i'w defnyddio\u2019n fyd-eang."}, {"text_idx": "#000002", "text": "Mae\u2019r ganolfan arbenigedd mewn data a systemau ynni clyfar yn brosiect partneriaeth FLEXISApp gyda Phrifysgol Caerdydd a chwmni meddalwedd deallusrwydd artiffisial (AI), Maiple. Trwy ddod a\u0302\u2019r byd academaidd a diwydiant ynghyd, bydd y prosiect yn datblygu algorithmau dysgu peirianyddol a deallusrwydd artiffisial blaenllaw\u2019r byd, sy\u2019n hybu atebion ynni clyfar i\u2019w defnyddio\u2019n fyd-eang."}, {"text_idx": "#000005", "text": "Gobaith y prosiect yw gwella fforddiadwyedd ynni gla\u0302n trwy greu technoleg newydd i ddarparu atebion rhagweld ynni aml-sector. Bydd y dechnoleg hon yn helpu gyda datgarboneiddio diwydiannol ac yn gwneud gwahaniaeth cynaliadwy yn yr amgylchedd lleol, ledled Cymru, y DU a\u2019r byd."}, {"text_idx": "#000006", "text": "Bydd FLEXISApp yn canolbwyntio\u2019n fawr ar gynyddu cyfleoedd cyflogaeth a denu\u2019r dalent orau i Orllewin Cymru a\u2019r Cymoedd. Cyn bo hir bydd y prosiect hwn yn recriwtio (rolau) i helpu i siapio\u2019r sector AI a dysgu peirianyddol sy\u2019n prysur dyfu."}, {"text_idx": "#000007", "text": "O ganlyniad i gynnyrch ac IP a ddarperir trwy\u2019r prosiect hwn, disgwylir buddsoddiad dilynol sylweddol gan bartneriaid a chwmni\u0308au technoleg blaenllaw ym maes AI a dysgu peirianyddol, gan gynnwys Amazon, Nvidia a Mathworks."}, {"text_idx": "#000009", "text": "Erbyn 2023, bydd y prosiect hwn yn:"}, {"text_idx": "#000010", "text": "Creu Eiddo Deallusol sy\u2019n gysylltiedig ag algorithmau rheoli adeiladau ynni clyfar\nLansio sawl cynnyrch arloesol newydd i\u2019r farchnad ar gyfer rheoli ynni clyfar\nCreu a lansio cynnyrch ynni clyfar wedi\u2019i dargedu at ddiwydiannau cyfagos fel gweithgynhyrchu, proses a chyfleustodau"}]